Beigangas
Beigangas (kin. 北港鎮, pinyin: Běigǎng Zhèn; pe̍h-ōe-jī: Pak-káng-tìn) – miestas Taivano vakaruose, Junlino apskrityje. Gyventojų 43 tūkst. (2010 m. duomenys). Svarbus kultūrinis centras. Rytuose ir pietuose miestas ribojasi su Beigango upe. Beigangas buvo vienas iš seniausių Taivano uostų, bet dėl nusekusio Beigango upės vandens lygio komercinė laivyba nebevykdoma. Mieste veikia Kinijos medicinos universiteto padalinys Taivane. Vyksta Beigango tarptautinis muzikos festivalis.